བདག་བློ་རྒྱུད་འགྲེལ་ཆུ་གཏེར་ལས། །བསྟོད་པའི་རྣམ་བཤད་མེ་ཏོག་ཕྲེང་། །མཁས་ཀུན་དགའ་བའི་འདབ་སྟོང་ལྡན། །ལེགས་བཤད་ཟེ་འབྲུས་མཛེས་འདི་འཁྲུངས། །འདི་སྦྱར་དགེ་བ་སྟོན་ཀའི་ཟླ་བ་དེས། །དོན་གཉེར་བློ་ཡི་མུན་པ་སེལ་བ་དང་། །མཐའ་ཡས་ཡོན་ཏན་ཆ་ཤས་ཡོངས་རྫོགས་ནས། །དགེ་ལེགས་རི་བོང་མཚན་མས་མཛེས་གྱུར་ཅིག །བསྟོད་པའི་རྣམ་པར་བཤད་པ་མཁས་པའི་ཡིད་འཕྲོག་ཅེས་བྱ་བ་འདི་ནི། བདེ་བར་གཤེགས་པ་ཐམས་ཅད་ཀྱི་རིང་ལུགས་པ་རྣམས་ཀྱི་རྒྱལ་པོ་ཆོས་ཀྱི་རྗེ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་བླངས་པ། ཤཱཀྱའི་དགེ་སློང་ཀུན་དགའ་བཟང་པོ་ལ་བློ་གསལ་མང་པོས་བསྐུལ་བའི་ངོར། དཔལ་ས་སྐྱ་ཡོན་ཏན་རིན་པོ་ཆེ་དུ་མའི་འབྱུང་གནས་སུ་སྦྱར་བའོ།། །།